## Pilon I – INOVARE PENTRU SĂNĂTATE ŞI BUNĂSTARE

**Priorităţi:**

I.1 Domeniul AGROALIMENTAR

I.2 Domeniul COSMETICE ŞI SUPLIMENTE ALIMENTARE

I.3 Domeniul SĂNĂTATE

### Prioritatea I.1. – AGROALIMENTAR

**Nişe de specializare**

* Producţia de alimente sigure, sănătoase, accesibile şi optimizate nutriţional bazate pe soiuri şi rase autohtone, respectiv pe tradiţii culinare şi pe aplicarea agriculturii de înaltă valoare naturală, a agriculturii de precizie și a agriculturii sustenabile, precum şi pe noi metode de genetică veterinară şi agricolă.
* Producția de alimente funcţionale.

### Prioritatea I.2. – COSMETICE ŞI SUPLIMENTE ALIMENTARE

**Nişe de specializare**

* Producţia de cosmetice şi suplimente alimentare naturale (bio/organice), fără aditivi chimici dăunători sănătăţii, în special: a) dermatocosmetice, b) nutraceutice, fitochimice/fitoproduse, c) produse cosmetice şi suplimente alimentare care utilizează extracte naturale bazate pe resurse unice regionale (de ex. plante, fructe, material sericigen, etc.), d) nutricosmetice (cosmetice și suplimente alimentare).
* Producția de suplimente alimentare și extracte pentru domeniul sănătate (în special oncologie şi implantologie).

### Prioritatea I.3. – SĂNĂTATE

**Nişe de specializare**

* Inovare de bunuri și servicii în oncologie, în special în domeniul tratamentelor personalizate cu produse noi (de ex. nutraceutice, fitochimice/fitoproduse), respectiv inovare în prevenţie şi tratament.
* Inovare în balneologie prin servicii şi bunuri noi, utilizând resursele de apă cu efect curativ.
* Inovare în domenii de nișă, precum implantologie şi transplantologie; nutriţie/dietetică, podiatrie prin metode şi produse noi utilizând tehnologii de generație nouă; respectiv în psihilogie/psihiatrie (cu accent pe metode noi de tratament ca de ex. realitatea virtuală, interacţiune cu animale).
* În domeniul farmaceuticelor nișele vizează noi produse farmaceutice pentru afecţiuni frecvent întâlnite (de ex. medicamente hibride) în vederea reducerii efectelor secundare, precum și medicamente biosimilare sau biofarmaceutice, inclusiv fitochimice.
* nișă specială la nivel regional în acest domeniu o poate reprezenta substitutul de sânge pe bază de hemoglobină, fiind singurul proiect de CDI care ar putea conduce la o inovare disruptivă.

## Pilon II – DEZVOLTAREA SECTOARELOR EMERGENTE

**Priorităţi:**

II.1 Domeniul MATERIALE NOI

II.2 Domeniul TEHNOLOGII AVANSATE DE PRODUCŢIE

### Prioritatea II.1 – MATERIALE NOI

**Nişe de specializare**

* Materiale şi bunuri inovative bazate pe/utilizând materiale avansate, compozite, biomateriale (de ex. biofilm, bioplastic, etc.), inclusiv materiale obţinute din reciclare noi acoperiri funcţionale, nanomateriale, materiale multifuncţionale, care ar putea sprijini noi activităţi economice, noi produse în special în domeniile: hârtie, plastic, ambalare, prelucrarea metalului. Materialele noi se pot utiliza în special în domeniile cu concentrare economică mare şi în cele de specializare inteligentă, precum mobilă, domeniul agro-alimentar, cosmetice şi suplimente-alimentare, sănătate, tehnologii de producţie, construcţii.

### Prioritatea II. 2 – TEHNOLOGII DE PRODUCŢIE AVANSATE

**Nişe de specializare**

* Maşini, utilaje, echipamente inovative în domeniile robotică, mecatronică, automatizări, sisteme de producţie şi procesare avansate (advanced manufacturing and processing), prototipare rapidă/fabricare aditivă (additive manufacturing/ rapid prototyping).
* Maşini, utilaje şi echipamente inovative de producere a energiei (electrice, termice), în special din surse regenerabile sau prin soluţii mai puţin poluante.
* Maşini, utilaje, echipamente şi soluţii de eficientizare energetică.

## Pilon III – TRANSFORMARE DIGITALĂ: Agenda digitală regională

**Prioritate:**

III.1 Domeniul TECHNOLOGIA INFORMAŢIEI ŞI COMUNICAŢIILOR

### Prioritatea III.1 – TEHNOLOGIA INFORMAŢIEI ŞI COMUNICAŢIILOR (TIC)

**Nişe de specializare:**

* Inovare la nivel de produs, în: internetul obiectelor/Internet of Things, sisteme cyber-fizice, securitate cibernetică şi aplicaţii spaţiale pentru utilizare civilă, cloud computing, gamification, sisteme inteligente, inteligenţă artificială, respectiv monede digitale şi soluţii FinTech, soluţii de tip oraş inteligent/smart city (cu accent pe eficienţă energetică), e-administraţie/e-guvernare, e-sănătate, e-agricultură (inclusiv aplicaţii de telefonie mobilă, combinate sau nu cu wearables).

\* Versiunea finală a Strategiei de Specializare Inteligentă pentru Regiunea Nord-Vest se poate descărca de pe siteul ADR Nord-Vest la adresa:

<http://www.nord-vest.ro/wp-content/uploads/2018/07/RIS3-NV-190301.pdf>